
Ministru kabineta sēdes protokollēmums

Noteikumu projekts "Grozījumi Ministru kabineta 2026. gada 14. aprīļa noteikumos Nr. 205 "Kārtība, kādā aprēķina un sadala valsts budžeta mērķdotāciju pedagogu darba samaksai pašvaldību vispārējās izglītības iestādēs un valsts augstskolu vispārējās vidējās izglītības iestādēs""

· 1. Pieņemt iesniegto noteikumu projektu.
· 2. Valsts kancelejai sagatavot noteikumu projektu parakstīšanai.
· 3. Izglītības un zinātnes ministrijai līdz 2026. gada 30. septembrim vērsties Valsts kontrolē ar lūgumu izvērtēt iespēju veikt revīziju par tālmācības izglītības iestāžu darbību.
· 4. Izglītības un zinātnes ministrijai līdz 2027. gada 15. februārim  izvērtēt pašvaldību vispārējās izglītības iestādēm piešķirtās valsts budžeta mērķdotācijas pedagogu darba samaksai izlietojumu laikposmā no 2026. gada 1. septembra līdz 31. decembrim, tai skaitā izvērtējot mērķdotācijas pārdales ierobežojuma atcelšanas ietekmi uz pedagogu darba samaksas finansējuma nodrošinājumu izglītības iestādēs, un nepieciešamības gadījumā sagatavot priekšlikumus mērķdotācijas izlietojuma nosacījumu pilnveidošanai.
· 5. Izglītības un zinātnes ministrijai līdz 2027. gada 1. maijam sagatavot un iesniegt Ministru kabinetā konceptuālo ziņojumu par iespējamiem risinājumiem valsts nodrošinātas tālmācības ietvara izveidei un īstenošanai.
· 6. Izglītības un zinātnes ministrijai normatīvā regulējuma izmaiņas īstenot piešķirto valsts budžeta līdzekļu ietvaros, nepieciešamības gadījumā normatīvajos aktos noteiktajā kārtībā veicot finansējuma pārdali starp budžeta resoriem "15. Izglītības un zinātnes ministrija" un "62. Mērķdotācijas pašvaldībām", kā arī starp attiecīgajām budžeta programmām un apakšprogrammām.

